मानसी जोशी

मानसी जोशी (जन्म १८ अगस्त १९९३) एक भारतीय महिला क्रिकेट टीम की अंतर्राष्ट्रीय क्रिकेट खिलाड़ी हैं, जिन्होंने नवंबर २०१६ में भारतीय राष्ट्रीय टीम के लिए पदार्पण किया था। वह दाएं हाथ से मध्यम-तेज गेंदबाज की भूमिका निभाती हैं। जबकि दाहिने हाथ से ही बल्लेबाजी करती है।

करियर

जोशी का जन्म उत्तराखंड के रुड़की नामक एक छोटे शहर में हुआ था।Players / India / Mansi Joshi , ESPNcricinfo. Retrieved 27 November 2016. जबकि उन्होंने घरेलू क्रिकेट हरियाणा के लिए खेलना शुरू किया और अभी भी इसी टीम से खेलती है।Mansi Joshi , CricketArchive. Retrieved 27 November 2016. वह हमेशा भारतीय पुरुष क्रिकेट टीम के पूर्व बल्लेबाज सचिन तेंदुलकर से प्रेरित रही हैं। उन्होंने हरियाणा क्रिकेट एसोसिएशन में ट्रायल में भाग लिया और फिर सीनियर महिला राज्य टीम में अंडर-१९ में चयनित हुई। उन्हें वेस्टइंडीज के खिलाफ नवंबर २०१६ की श्रृंखला के लिए ट्वेंटी-२० इंटरनेशनल (टी-20) के लिए भारतीय महिला क्रिकेट टीम में शामिल किया गया था। उस श्रृंखला में उन्हें किसी भी मैच में नहीं चुना गया था, लेकिन उस महीने के अंत में उन्होंने टी-२० में पदार्पण किया।"Harmanpreet to captain India in Asia Cup, West Indies T20Is" , ESPNcricinfo, 29 October 2016. Retrieved 27 November 2016.

मानसी जोशी ने थाईलैंड में महिला ट्वेंटी-२० एशिया कप में बांग्लादेश महिला क्रिकेट टीम के खिलाफ अपना पहला अंतरराष्ट्रीय टी-२० मैच खेला। उन्होंने डेब्यू मैच में तीन ओवर में ८ रन देकर १ विकेट लिया था और अगले मैच में थाईलैंड के खिलाफ ८ रन देकर २ विकेट लिए। उस मैच में उन्हें प्लेयर ऑफ द मैच चुना गया। (हालाँकि उस खेल को टी-२० इंटरनेशनल का दर्जा नहीं दिया गया था)।Asian Cricket Council Women's Twenty20 Asia Cup, 3rd Match: India Women v Thailand Women at Bangkok, Nov 27, 2016 , ESPNcricinfo. Retrieved 27 November 2016.

उन्होंने २०१७ के महिला क्रिकेट विश्व कप क्वालीफायर में आयरलैंड के खिलाफ १० फरवरी २०१७ को महिला एक दिवसीय अन्तरराष्ट्रीय क्रिकेट (वनडे) की शुरूआत की थी। उन्हें हिंदुस्तान टाइम्स द्वारा २६ मई, २०१७ को एचटी यूथ फ़ोरम में उनके शीर्ष ३० में सम्मानित किया गया था। जोशी २०१७ महिला क्रिकेट विश्व कप के फाइनल में पहुंचने वाली भारतीय टीम का हिस्सा रही थी, जहां टीम को इंग्लैंड टीम से नौ रनों से हार मिली थी।

सन्दर्भ

श्रेणी:भारतीय महिला क्रिकेट खिलाड़ी
श्रेणी:हरियाणा महिला क्रिकेटर्स
श्रेणी:भारतीय महिला एक दिवसीय अंतरराष्ट्रीय क्रिकेट खिलाड़ी
श्रेणी:भारतीय महिला ट्वेन्टी-ट्वेन्टी क्रिकेट खिलाड़ी
श्रेणी:1993 में जन्मे लोग
श्रेणी:जीवित लोग
श्रेणी:उत्तराखण्ड के लोग